**PROIECT DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **MUNTEANU CONSTANTIN administrator la** **SC ROMCLASS SRL**, cu sediul în Piatra Neamț, str. Vasile Conta, nr. 57, bl. O15, sc.A, ap. 2, judeţul Neamţ, telefon 0745 /105661, înregistrată la A.P.M. Neamţ cu nr. 5789 din 07.08.2018, în baza Legii nr. 292 /2018 privind evaluarea impactului anumitor proiecte publice și private asupra mediului și a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49 /2011, cu modificările și completările ulterioare,

Agenția pentru Protecția Mediului Neamț decide ca urmare a consultărilor desfășurate în cadrul ședinței Comisiei de analiză tehnică din data de 14.03.2019 că proiectul **”Bazin de parcare nr. 2, la acumularea piscicolă Lateș”**  propus a fi amplasat în comuna Bîrgăoani, sat Dîrloaia, extravilan

**- nu se supune evaluării impactului asupra mediului;**

**- nu se supune evaluării adecvate;**

**- nu se supune evaluării impactului asupra corpurilor de apă.**

**Justificarea prezentei decizii:**

**I.** **Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

**1)** proiectul se încadrează în prevederile Legii nr. 292 /2018 privind evaluarea impactului anumitor proiecte publice și private asupra mediului, Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 1 ”Agricultură, silvicultură și acvacultură”, lit. f) ”crescătorii pentru piscicultură intensivă”;

**2)** **caracteristicile proiectului:**

**a.** - **dimensiunea şi concepţia întregului proiect**

#### Amplasamentul este situat în vecinătarea pârâului Valea Neagră și a acumulării Lateș; suprafața terenului S=2472 mp, din care; accesul se realizează pe un drum de exploatare.

Se propune realizarea unui bazin de parcare pentru pește, cu suprafața luciului de apă de 1560 mp. Bazinul se va amplasa în aval de barajul acumulării Lateș, pe malul drept al pârâului Valea Neagră.

Apa necesară va fi preluată din iazul Lateș printr-o conductă metalică cu D=150 mm.

Amenajarea se realizează prin săpătură, cu utilizarea materialului excavat la realizarea digului de contur, prin supraînălțarea malurilor. Bazinul de parcare va fi prevăzut cu cămin călugăr deversor și conductă de evacuare în emisar din PVC cu D=300 mm. În zona călugărului se va executa un canal drenor de formă trapezoidală, folosit la recoltarea peștelui.

**- 2 -**

**b.** - **cumularea cu alte proiecte existente şi /sau propuse**

În zonă, există acumularea Lateș folosită pentru creșterea intensivă a peștelui. Din această acumulare se va realiza alimentarea cu apă a bazinului propus.

**c.** - **utilizarea resurselor naturale, în special a solului, a terenurilor, a apei şi a biodiversităţii**

Activitatea constă în creșterea peștelui, bazinul de parcare va fi folosit temporar pe perioada activității de recoltare a peștelui din acumularea axistentă.

**d.** - **cantitatea şi tipurile de deşeuri generate /gestionate: deşeuri de materiale de construcţie din reabilitări construcţii existente şi realizare construcţii noi**

Din activitatea de amenajare /funcționare a activității nu rezultă deșeuri.

**e.** - **poluarea şi alte efecte negative**

- surse de poluare în perioada de execuţie: de la mijloacele de transport

şi utilajele folosite (zona locuită este la distanță);

- surse de poluare în perioada de funcţionare: nu este cazul.

**f.** - **riscurile de accidente majore şi /sau dezastre relevante, inclusiv cele cauzate de schimbările climatice**

În cazul unor defecțiuni la digul bazinului sau de altă natură, apa va fi evacuată în pârâul Valea Neagră.

**g.** - **riscurile pentru sănătatea umană**

Activitatea de extracție agregate minerale nu constituie un factor de risc pentru sănătatea umană a locuitorilor din zonă.

**3) amplasarea proiectelor:**

**a.** - **utilizarea actuală și aprobată a terenurilor**

Conform prevederilor din Certificatul de urbanism nr. 26 /09.07.2018 (folosința actuală: ape stătătoare și teren neproductiv).

**b.** - **bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia**

În zonă există o acumulare în scop piscicol încadrată corespunzător în cadul natural al zonei.

**c.** - **capacitatea de absorbție a mediului natural, acordându-se o atenție specială următoarelor zone**

i. - zone umede, zone riverane, guri ale râurilor: lucrările propuse prin proiect se desfășoară în vecinătatea pârâului Valea Neagră.

ii. – zone costiere şi mediul marin: nu este cazul.

iv. – arii naturale protejate de interes naţional, comunitar, internaţional: ROSCI0424 Pădurea și Lacul Mărgineni.

v. – zone clasificate sau protejate conform legislaţiei în vigoare: nu sunt.

**- 3 –**

vi. – zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene: nu sunt.

vii. – zonele cu o densitate mare a populaţiei: proiectul propus este situat la aproximativ 1000 m de zona locuită.

viii. – peisaje şi situri importante din punct de vedere istoric, cultural sau arheologic: nu se cunosc date privind impactul asupra acestor categorii de situri.

**4) tipurile şi caracteristicile impactului potenţial:**

**a)** – importanţa şi extinderea spaţială a impactului: impact redus pe timpul realizării proiectului, dacă se respectă tehnologia de lucru.

**b)** – natura impactului: zgomot, praf, miros, rezultate din activitatea utilajelor şi mijloacelor auto.

**c)** – natura transfrontieră a impactului: nu este cazul.

**d)** – intensitatea şi complexitatea impactului: nu este cazul.

**e)** – probabilitatea impactului: nu este cazul.

**f)** – debutul, durata, frecvenţa şi reversibilitatea preconizate ale impactului: nu este cazul.

**g)** – cumularea impactului cu impactul altor proiecte existente şi sau aprobate: nu este cazul.

**h)** – posibilitatea de reducere efectivă a impactului: reducerea impactului pe timpul realizării proiectului se va realiza prin întreținerea corespunzătoare a utilajelor și mijloacelor auto.

**II. Motivele pe baza cărora s-a stabilit că nu este necesară efectuarea evaluării adecvate:**

Perimetrul propus este situat pe teritoriul ROSCI0424 Pădurea și Lacul Mărgineni. Se vor respecta condițiile impuse prin Avizul favorabil emis de Agenția Națională pentru Arii Naturale Protejate.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

În baza adresei Sistemului de Gospodărire a Apelor Neamț nr. 1096 /TS /18.02.2019 (înregistrată la A.P.M. Neamț sub nr. 1520 /18.02.2019); pentru proiectul respectiv a fost emis, de către Sistemul de Gospodărire a Apelor Neamț, Avizul de gospodărire a apelor nr. 35 /24.09.2018.

**Proiectul propus nu necesită parcurgerea celorlalte etape ale procedurii de evaluare a impactului asupra mediului, procedurii de evaluare adecvată și de evaluare a impactului asupra corpurilor de apă.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica Agenția pentru Protecția Mediului Neamț.

**- 4 –**

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publiculuiinclusiv apobarea de dezvoltare, potrivit prevederilor Legii contenciosului administrativ nr. [554 /2004](file:///C:\Documents%20and%20Settings\liviu.jigau\Desktop\MODEL%20ACTE\00079384.htm), cu modificările și completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condițiile prevăzute la art. 2 din Legea nr. nr. 292 /2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respective cu aprobarea de dezvoltare sau, după caz, cu decizia de respingere a aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. nr. 292 /2018 privind evaluarea impactului anumitor proiecte publice și private asupra mediului au obligaţia să solicite autorităţii publice emitente a deciziei prevăzute la art. 21, alin. (3) sau autorităţii ierarhic superioare revocarea, în tot sau în parte, a respectivei decizii.

Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22, alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22, alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile din Legii nr. nr. 292 /2018 privind evaluarea impactului anumitor proiecte publice și private asupra mediului și ale Legii nr. 554 /2004, cu modificările şi completările ulterioare.